Na podlagi Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP), Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) –ZUPJS, [94/10](http://www.uradni-list.si/1/objava.jsp?sop=2010-01-4935) –ZIU, [40/12](http://www.uradni-list.si/1/objava.jsp?sop=2012-01-1700) –ZUJF, [14/15](http://www.uradni-list.si/1/objava.jsp?sop=2015-01-0505) –ZUUJFO, [55/17](http://www.uradni-list.si/1/objava.jsp?sop=2017-01-2525) in [18/21](http://www.uradni-list.si/1/objava.jsp?sop=2021-01-0412)) in Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) –ZUJF, [14/15](http://www.uradni-list.si/1/objava.jsp?sop=2015-01-0505) –ZUUJFO, [11/18](http://www.uradni-list.si/1/objava.jsp?sop=2018-01-0457) –ZSPDSLS-1, 30/18, 61/20– ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE) so Občinski svet Občine Slovenska Bistrica v skladu z določili 17. člena Statuta Občine Slovenska Bistrica (Uradni list RS, št. 79/19), na \_\_\_\_\_\_\_­ redni seji dne \_\_\_\_\_\_, Občinski svet Občine Oplotnica v skladu s 16. členom Statuta Občine Oplotnica (UGSO št.33/22), na\_\_\_\_\_\_\_ redni seji dne \_\_\_\_\_\_\_, Občinski svet Občine Poljčane v skladu s 17. členom Statuta Občine Poljčane (Uradni list RS, št. 5/07), na \_\_\_\_\_redni seji dne \_\_\_\_ in Občinski svet Občine Makole v skladu s 16. členom Statuta Občine Makole (Uradno glasilo slovenskih občin, št. 2/07 in 45/14) na \_\_\_\_redni seji dne\_\_\_\_, sprejeli

**ODLOK**

**O SPREMEMBAH IN DOPOLNITVAH ODLOKA O USTANOVITVI JAVNEGA ZAVODA VRTEC "OTONA ŽUPANČIČA" SLOVENSKA BISTRICA**

**1. člen**

S tem odlokom se spreminja Odlok o ustanovitvi javnega zavoda Vrtec "Otona Župančiča" Slovenska Bistrica (Uradni list RS, št. 27/17 UPB-1, 39/18 in 76/19).

**2. člen**

Za 1. členom se doda novi 1.a člen, ki se glasi:

»1.a člen

V tem odloku uporabljeni in zapisani izrazi v slovnični obliki za moški spol, se uporabljajo kot nevtralni za moški in ženski spol.«

**3. člen**

12. člen odloka se spremeni tako, da se glasi:

» 12. člen

Glavna dejavnost zavoda, izvajana kot javna služba, je po standardni klasifikaciji dejavnosti vodena pod šifro:

* P 85.100 Predšolska vzgoja

Zavod lahko poleg glavne dejavnosti opravlja tudi druge dejavnosti, ki so vodene v standardni klasifikaciji dejavnosti pod šiframi:

* G 47.890 Trgovina na drobno na stojnicah in tržnicah z drugim blagom
* G 47.990 Druga trgovina na drobno zunaj prodajaln, stojnic in tržnic
* I 56.290 Druga oskrba z jedmi
* J 58.140 Izdajanje revij in druge periodike
* J 58.190 Drugo založništvo
* L 68.200 Oddajanje in obratovanje lastnih ali najetih nepremičnin
* N 82.300 Organiziranje razstav, sejmov, srečanj
* R 93.190 Druge športne dejavnosti

 Zavod poleg osnovne in druge dejavnosti lahko opravlja tudi naslednje tržne dejavnosti:

* L 68.200 Oddajanje in obratovanje lastnih ali najetih nepremičnin
* L 68.320 Upravljanje nepremičnin za plačilo in po pogodbi
* I 56.290 Druga oskrba z jedmi

Zavod lahko izvaja prodajo blaga in storitev na trgu le, če bo za izvajanje te zagotovil najmanj pokritje vseh s to dejavnostjo povezanih odhodkov.«

**4. člen**

V 13. členu se prvi odstavek spremeni tako, da se glasi:

»Zavod opravlja javno službo na področju vzgoje in izobraževanja, ki obsega javno veljavne programe za predšolske otroke. Za otroke s posebnimi potrebami zavod izvaja vzgojo in izobraževanje po programu za predšolske otroke s prilagojenim izvajanjem in dodatno strokovno pomočjo in po prilagojenem programu za predšolske otroke.«

**5. člen**

26. člen odloka se spremeni tako, da se glasi:

»26. člen

Za ravnatelja vrtca je lahko imenovan kdor izpolnjuje zakonsko predpisane pogoje.

Kandidat mora ob prijavi predložiti program dela oz. poslovnega in programskega razvoja vrtca za mandatno obdobje.

Postopek in pogoje za imenovanje in razrešitev ravnatelja in imenovanje vršilca dolžnosti ravnatelja ureja zakon. Ravnatelj se imenuje na podlagi javnega razpisa, določenega z zakonom.

Mandat ravnatelja traja 5 let in je po preteku navedenega roka lahko ponovno imenovan.«

**6. člen**

Ostale določbe odloka ostanejo nespremenjene.

**7. člen**

Občine ustanoviteljice objavijo ta odlok v uradnih glasilih svoje občine v petnajstih dneh po sprejemu na seji tistega občinskega sveta, ki je o odloku zadnji odločal.

Ta odlok začne veljati petnajsti dan po zadnji objavi.

Številka:

V Slovenski Bistrici, dne

 Dr. Ivan ŽAGAR

 župan

 Občine Slovenska Bistrica

 Matjaž ORTER

 župan

 Občine Oplotnica

 Dr. Petra VRHOVNIK

 županja

 Občine Poljčane

 Franc MAJCEN

 župan

 Občine Makole